Návrh

K O M U N I K É

Stratégia reformy riadenia verejných financií

	Vláda Slovenskej republiky na svojom zasadnutí dňa ........ prerokovala a schválila Stratégiu reformy riadenia verejných financií.

	Cieľom reformy riadenia verejných financií, spoločne s ďalšími zmenami na príjmovej a výdavkovej strane verejného rozpočtu, je dosiahnuť trvalo udržateľný vývoj verejných financií a zároveň plniť kritériá reálnej aj nominálnej konvergencie, splnenie ktorých umožní v strednodobom časovom horizonte vstup Slovenska do Európskej menovej únie. Po implementácii reformy Slovensko bude mať moderný systém riadenia verejných financií, ktorý bude úsporný z pohľadu daňových poplatníkov a transparentný pre občanov.